el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el es en en el en el el el el el el el el el el el el el en el en el en el en el en el fr el en el en el en el en el en el en el en el en el en el el el el el en el el el el el en el en
Μια από τις πιο σημαντικές αθλητικές διοργανώσεις της χρονιάς όσον αφορά στο επίπεδο των αθλητών που συμμετέχουν αλλά και την προσέλκυση αθλητικού τουρισμού, είναι οι Aphrodite Games 2016 που θα φιλοξενηθούν στη Λεμεσό από την προσεχή Παρασκευή 23 Σεπτεμβρίου έως και την Κυριακή.
Τους αγώνες διοργανώνει ο μη κερδοσκοπικός οργανισμός Geraklion, ένας από τους κορυφαίους στη Ρωσία σε επιστημονικές αξιολογήσεις στον τομέα της αθλητιατρικής. Υπό τη σκέπη του έχει πέντε γυμναστήρια CrossFit στη Μόσχα και ένα στη Λεμεσό. Χρυσός χορηγός είναι το Remezzo CafeResto του Ομίλου PHC.
Κα Θρασυβούλου, ποιες καινοτομίες υπάρχουν στη φετινή διοργάνωση; Η μεγάλη καινοτομία έχει να κάνει με το χώρο διεξαγωγής των αγώνων, που μεταφέρθηκε από την παραλία του St. Raphael σε ένα από τα πιο κεντρικά σημεία της πόλης μας, στην πλατεία του παλιού λιμανιού, δίπλα στη μαρίνα Λεμεσού. Επίσης, τις δύο τελευταίες δοκιμασίες της Κυριακής και τις απονομές θα προβάλει ζωντανά η Cytavistion (16:30-19:30) ενώ και οι έντεκα δοκιμασίες, workouts όπως τα λέμε εμείς, θα μεταδοθούν ζωντανά διαδικτυακά μέσω του Alfa Sports.
Υπάρχουν χρηματικά έπαθλα; Ναι, πέρσι μοιράστηκαν 30.500 ευρώ, φέτος ίσως είναι πιο πολλά.
Ποια είναι το πλάνο σας για το μέλλον; Θέλουμε να κάνουμε τους Aphrodite Games έναν από τους πιο καλούς αγώνες CrossFit παγκοσμίως, ακολουθώντας αμερικανικά πρότυπα – στις ΗΠΑ διοργανώνονται οι καλύτεροι αγώνες του είδους, πραγματικές υπερπαραγωγές, με χιλιάδες κόσμο στις εξέδρες. Η Λεμεσός προσφέρεται για μεγάλα αθλητικά γεγονότα καθώς πολλοί συνδυάζουν τους αγώνες είτε με μια μικρή απόδραση για διακοπές είτε με προετοιμασία. Υπολογίζουμε ότι η πόλη επωφελείται από περίπου χίλιες διανυκτερεύσεις στη διάρκεια των αγώνων. Είμαστε πολύ χαρούμενοι που ο Δήμος Λεμεσού και ο ΚΟΑ έθεσαν υπό την αιγίδα τους τη διοργάνωση, ενώ μεγάλη υποστήριξη είχαμε από την Αρχή Λιμένων. Πιστεύουμε ότι και ο ΚΟΤ θα αγκαλιάσει αυτό το γεγονός.
Τι να περιμένει ο κόσμος από τη φετινή διοργάνωση; Οπωσδήποτε πλούσιο θέαμα. Ξεκινάμε με μια δοκιμασία SUP (κωπηλασία σε ιστιοσανίδα) από τον Άγιο Τύχωνα στις 08:45 της Παρασκευής, ενώ την ίδια ημέρα θα γίνουν άλλα δυο workouts στο παλιό λιμάνι. Στις 19:15 είναι η τελετή έναρξης των αγώνων. Το Σάββατο θα γίνουν τέσσερα workouts και τρία την Κυριακή. Όλοι οι φίλαθλοι είναι ευπρόσδεκτοι, δεν υπάρχει εισιτήριο.
Τέλος, μπορείτε να μας δώσετε λίγα παραπάνω στοιχεία για το CrossFit; Πρόκειται για μια μορφή λειτουργικής προπόνησης (functional training), δηλαδή εκγύμνασης που προσομοιώνει καθημερινές κινήσεις του ανθρώπινου σώματος, κάνοντάς το πιο λειτουργικό και αποδοτικό. Γνωρίζει μεγάλη άνθιση τα τελευταία χρόνια σε όλο τον κόσμο, κερδίζοντας όλο και περισσότερους φίλους.
94 αθλητές από 20 χώρες
Στη διοργάνωση θα συμμετάσχουν 94 αθλητές. 26 στους άνδρες, 16 στις γυναίκες και 13 ομάδες των 4 ατόμων (τρεις άνδρες, μια γυναίκα) κάθε μία. Εκπροσωπούνται 20 χώρες, κυρίως ευρωπαϊκές, αλλά υπάρχουν αθλητές από Νότιο Αφρική, Αίγυπτο και Ισραήλ.
Καθώς το επίπεδο είναι πολύ υψηλό, μόλις τέσσερις άνδρες, μία γυναίκα και μία ομάδα από την Κύπρο πέρασαν από τους προκριματικούς, όπου μετείχαν πάνω από 200 αθλητές.
Υπάρχουν αρκετές συμμετοχές από Γερμανία, Ελλάδα και σκανδιναβικές χώρες, ενώ πρέπει να σταθώ στη Ρωσίδα Οξάνα Σλιβένκο που κέρδισε το αργυρό μετάλλιο στην Άρση Βαρών στους Ολυμπιακούς Αγώνες του Πεκίνου», μας είπε η κ. Ίντρε Ματουλίτε Θρασυβούλου.